આ બિલ્ડિંગમાં દરરોજ સવારથી સાંજ સુધી જુદા જુદા ક્લાસ ચાલતા રહે છે. જેમાં ઉઇગર મુસ્લિમોને ફરજીયાત ભાગ લેવાનો હોય છે. આ ક્લાસમાં દેશભક્તિના નામે મુસ્લિમો પાસે ચીનની કોમ્યુનિસ્ટ પાર્ટીના સમર્થનમાં ગીત ગાવા અને ચીનની રાજકીય વિચાધારા અંગે ભાષણ દેવામાં આવે છે. તેમજ તેમને પોતાના જ સમુદાયની ટીકા કરતા લેખ લખવાની ફરજ પાડવામાં આવે છે. આ રીતે તેમનું બ્રેઇન વોશ કરવામાં આવી રહ્યું છે. આ ક્લાસમાંથી બહાર આવેલા લોકોએ જણાવ્યું કે કાર્યક્રમનો એક જ ઉદ્દેશ્ય છે કોઈપણ ભોગે ઇસ્લામ માટેના વિશ્વાસને દૂર કરવો અને ચીનની સરકારમાં વિશ્વાસ કાયમ કરવો.